wau wonten klentunipun awit kula piyambak dereng mumpuni saestu ing babagan punika. Wewejangan punika tansah kadhapur tembung paribasan, pasemon, pralambang, tuwin pralampita. Umpaminipun tembung “eling” tegesipun emut. Nanging ugi anggadhahi teges; tumindak ingkang boten nyalahi tata krama; sifat pasrah marang Gusti, kahanan alam pikiraning manungsa, sadar saksampunipun semaput, lsp. Dados manawi kita badhe nyuraos piwulang, punika kita kedah ngengeti parwa lan slokanipun, yen boten makaten tamtu badhe klentu panyuraosipun. Minangka pungkasaning rembag, manawi panjenengan badhe maos serat-serat Jawi punika kedah kanthi penggalih ingkang suci, tentrem, teliti, lan wening supados saged mangertosi wejanganipun. Sampun ngantos grusa-grusu, srakah, punapa malih kanthi regeding manah. Wasana sugeng rahayu. Nuwun Mas Budi – Mastoni Pangimpun